Amoxicilline ebandaki kozwama mbala ya yambo na mobu ya 1972. Nkisi oyo eza na Liste ya ba Nkisi ya Ntina ya Organisation Mondiale ya Santé, nkisi ya ntina mpeza oyo esengeli kozanga te na ba lopitalo. Nkisi oyo ezali moko ya ba antibiotique oyo mingi mingi minganga balakelaka bakoni. Amoxicilline eza kozwama bo générique. Talo mpo na kosamba yango na mipiko-mipiko eza kati ya 0.02 na 0.05 USD na mbuma. Na Etats Unis mikolo zomi ya kozwa traitement na nkisi oyo eza 16 USD.

O elaka eye, elaka ya mibu nkama moko na ntuku itano, motango mwa basango bayekoli wana mpe bakei misyo moleki 3000. Bakei bobele o mokili mwa Shina te, bakei mpe o mikili misusu ntuku ibale. Tokoki sikawa kutala foto ya bango banso o mizé chinois o mboka Scheut.

Marie Misamu Ngolo na mokusé Marie Misamu abótami o 16 novembre 1974 mpé akúfi ó 16 janvier 2016 na Kinshásá aza moyémbi wa gospel wa Kongó-Kinsásá.

Mosala mwa bango o kati ya ba Laïc baye bazali kolanda mpe ndakisa ya Santu Vincent mozali komonana mingi mpenza na nzela ya lingomba to Association de la Médaille Miraculeuse, eye euti kobanda awa na Congo, na nzela ya Société de Saint Vincent de Paul, Jeunesse Mariale Vincentienne, na mpe masanga masusu malandi mosantu Vincent.

Na mobu 1987, akelaki bongo ndako munene ya mombongo o nkombo Etablissement Katumbi mpo na kosangisa misala naye nyonso ezala ya botimoli bandeké ya mabanga ya ntalo, bomemi mituka to mpe bomemi bileyi.

Misala mia kotonga ligne Matadi - Kinshasa (Léopoldville) mibandaki le 15 mars 1890 mpe mosilaki le, 16 marsi 1898. Albert Thys azalaki conducteur des travaux.

Na kati ya ekolo, bisika bya bato na mbulamatari ekambamaki na moyángeli général moye akambi mbulamatari mpe akoyebisa manso epai ya ntoma ya bikolo miyindo na minoko ya bakambi mabele. Bango bakotala misala minso ya léta (bofuti pako, misala ya mabele, misala ya botongi ekolo, bobwaki bosoto, bokati makambo, etc). Misala miina ekambami mpe na bakondzi ya miyindo oyo balatisi palata. Na maloba, mokondzi oyo alati palata aponami mpe akokamba mboka wa ye na ndenge ya bokoko. Kasi solo mpenza, ezalaki kosalama ndenge wana te. Mbulamatari alingaki ekolo ekola ndenge ye alingi, kasi na ndenge ya bokoko te.

Moto nyɔ́nsɔ azalí na likokí ’te likambo lya yě lokóla lya bato bansɔ, lisámbisama na bosémbo mpé na mǐso mya bato bánsɔ na esámbiselo ya nsɔ́mi mpé ya epái mɔ̌kɔ́ tɛ́, eye ekozwa mikáno ɛngɛ́bɛ́nɛ́ na makokí mpé masɛ́ngínyá yě tǒ ɛngɛ́bɛ́nɛ́ na bosɔ̂lɔ́ bwa likambo yě afúndámí.

Bɛndɛ́lɛ ya Repiblíki ya Zaíre ezalí na lángi ya mái ma mpɔndú, ekolakisa elíkya ya bǎna-mbóka ’te ekólo ya bangó ekobɔ́ngɔ. Na káti ezalí na mwâ libúngútulú likolákisa lisangá lya bǎna-mbóka banso ; mwâ libúngútulú wâná lizalí na lángi ya bondɔbɔ́ ekolákisa nkita ya ekólo ; na káti lisúsu lobɔ́kɔ losímbí esúngi ya mɔ̌tɔ, yangó ekolákisa makilá ma bamartíru ba lipandá tǒ baye bakúfélákí lipandá.

José Makila Sumanda, abótámí mokɔlɔ 20 sánzá ya 9 ya 1959, ezalí moí-politíki ya Kongó-Kinsásá. Azalákí moyángeli ya étuka ya Ekwatéli bandá sánzá ya yambo 2007 tee yanwáli 2009.